
OBRAZLOŽENJE PRIJEDLOGA II. IZMIJENA 
I DOPUNA FINANCIJSKOG PLANA OSNOVNE ŠKOLE 
MATIJA  ANTUN RELJKOVIĆ, CERNA
ZA 2026. GODINU




OBRAZLOŽENJE IZMJENA OPĆEG DIJELA FINANCIJSKOG PLANA

1. Obrazloženje prihoda i rashoda, primitaka i izdataka

Predlažu se izmjene i dopune financijskog plana za 2026. godinu. Izmjenama se predlaže povećanje prihoda u iznosu 13.862,40 EUR u odnosu na usvojen financijski plan te prihodi sad iznose 1.998.648,26 EUR. Planirani rashodi od 1.868.785,86 EUR povećavaju se za 3.078,00 EUR te nakon izmjene rashodi poslovanja su 1.871.863,86 EUR. Razlikom od 126.784,40 eura planira se pokriti iz manjak prihoda od nefinancijske imovine iz 2024. godine u iznosu od 1.142,16 EUR, manjak prihoda poslovanja iz 2025. u iznosu 123.163,77 EUR i manjak od nefinancijske imovine iz 2025. godine u iznosu od 2.478,47 EUR .
	Razred i naziv
	Plan 2026.
	Povećanje/smanjenje
	Novi plan 2026.

	1
	2
	3
	4

	PRIHODI UKUPNO
	1.984.785,86
	13.862,40
	1.998.648,26

	6 PRIHODI POSLOVANJA
	1.984.785,86
	13.862,40
	1.998.648,26

	7 PRIHODI OD PRODAJE NEFINANCIJSKE IMOVINE
	0,00
	0,00
	0,00

	RASHODI UKUPNO
	1.868.785,86
	3.078,00
	1.871.863,86

	3 RASHODI POSLOVANJA
	1.856.285,86
	2.878,00
	1.859.163,86

	4 RASHODI ZA NABAVU NEFINANCIJSKE IMOVINE
	12.500,00
	200,00
	12.700,00

	RAZLIKA - VIŠAK / MANJAK
	116.000,00
	10.784,40
	126.784,40




Povećanje prihoda na skupini 63 Pomoći iz inozemstva i od subjekata unutar općeg proračuna radi se o povećanju pomoći za  financiranje plaća i materijalnih prava djelatnika te nabavu udžbenika, lektire i psihodijagnostičkih sredstava. 
Povećanje prihoda na skupini 66 Prihodi od prodaje proizvoda i robe te pruženih usluga, prihodi od donacija te povrati po protestiranim jamstvima u iznosu od 1.142,16 eura odnosi se na povećanje prihoda od najama dvorane i učionice te na povećanje temeljem kapitalnih donacija od trgovačkih društava.
Povećanje prihoda na skupini 67 Prihodi iz nadležnog proračuna i od HZZO-a temeljem ugovornih obveza u ukupnom iznosu od 3.125,00 eura odnosi se na povećanje stvarnih troškova (Riznica, plin, osiguranje imovine, liječnički pregledi) povećanje prihoda za adaptacije, sanacije i opremanje škola u iznosu od 2.525,00 eura i na povećanje prihode za isplatu plaće za pomoćnike u nastavi u iznosu od 600,00 eura. 


Izmjenama i dopunama financijskog plana predlažu se ukupni rashodi u iznosu od 1.871.863,86 eura što je povećanje od 3.078,00 eura u odnosu na planirano financijskim planom za 2026. godinu. Rashodi poslovanja se povećavaju za 2.878,00 eura od toga 471,00 odnosi se na rashode za zaposlene te 2.454,00 povećanje materijalnih rashoda (plin, osiguranje imovine, usluge ažuriranja računalnih programa). Rashodi za donacije, kazne, naknade šteta i kapitalne pomoći smanjeni su za 47,00 eura kako bi bili u skladu s odlukom o financiranju nabave higijenskih potrepština za djevojčice. Kod rashoda za nabavku nefinancijske imovine došlo je do povećanja  u iznosu od 200,00 eura te su sad 12.700,00 eura.  Prijedlog rashoda temelji se na izvorima financiranja; određenim limitima nadležnog proračuna za opće prihode, planiranim vlastitim prihodima, pomoći temeljem važećeg temeljnog i granskog kolektivnog ugovora i odlukama Ministarstva znanosti, obrazovanja i mladih, dugogodišnjim projektima Sheme školskog voća i Pomoćnika u nastavi, godišnjem planu Škole i školskom kurikulumu, očekivanim poslovnim aktivnostima, financijskim pokazateljima izvršenih rashoda u prethodnim godinama, tržišnim pokazateljima i dostupnim informacijama. Viškom prihoda poslovanja planira se pokriti manjak od nefinancijske imovine iz prethodnih godina te manjak prihoda od rashoda poslovanja iz prethodne godine. U skladu sa proračunskim ograničenjima, predloženi plan uspostavlja ravnotežu između mogućnosti i potreba. 
  

2. Rashodi prema funkcijskoj klasifikaciji

Prema funkcijskoj klasifikaciji povećani su rashodi za 3.078,00 eura i sada iznose 1.871.863,86 eura. Od ukupnog povećanja 2.525,00 eura odnosi se na Skupinu 091 Predškolsko i osnovno obrazovanje a odnosi se na povećanje za plin, osiguranje imovine, povećanje za Riznicu (program) stvarne predvidive i nepredvidive troškove. Na skupini 096 Dodatne usluge u obrazovanju došlo je do povećanja od 553,00 eura tj. za 600,00 eura povećani su rashodi za Pomoćnika u nastavi a za 47,00 eura smanjeni su rashodi za higijenske potrepštine. 

3. Preneseni višak ili manjak

Škola je iz prethodnih godina prenijela manjak prihoda poslovanja u iznosu od 123.163,77 eura i manjak prihoda od nefinancijske imovine u iznosu 3.620,63 eura. Što je ukupno 126.784,40 eura manjka prihoda koje planiramo pokriti viškom prihoda poslovanja. 

OBRAZLOŽENJE IZMJENA POSEBNOG DIJELA FINANCIJSKOG PLANA  

U posebnom dijelu izmjena i dopuna  financijskog plana sadržani su programi rada škole dodatno razrađeni kroz aktivnosti rada. 

Program 1023 Financiranje školstva izvan županijskog proračuna nije bilo nikakvih izmjena i dopuna financijskog plana.


Program 1052 Javne potrebe u odgojno-obrazovnom sustavu VSŽ u povećanju u iznosu od 553,00 i sastoji se od aktivnosti:

Aktivnost A1052 07 Pomoćnik u nastavi 8.  povećanje od 600,00 eura

- Izvor financiranja 11 Opći prihodi i primici – odnosi se na rashode za zaposlene i materijalne rashode (dnevnice za službeno putovanje)
- Izvor financiranja 50 Pomoći iz državnog proračuna  – odnosi se na rashode za zaposlene i materijalne rashode (dnevnice za službeno putovanje)
- Izvor 561 Europski socijalni fond plus  – odnosi se na rashode za zaposlene i materijalne rashode (dnevnice za službeno putovanje)

Tekući projekt T1052 07 Higijenske potrepštine (Projekt MROSP-a) smanjenje u iznosu od 47,00 eura

 - Izvor financiranja 50 Pomoći iz državnog proračuna  – Ostali rashodi su smanjeni da odgovaraju iznosu koji nam pripada prema odluci o financiranju nabavke higijenskih potrepština za djevojčice  

Program 1054 Financiranje OŠ prema minimalnom standardu povećanje u iznosu od 2.525,00 eura i sastoji se od aktivnosti:

Aktivnost A01 Financijski i materijalni rashodi (stvarni troškovi) povećanje od 1.825,00 eura 
- Izvor financiranja 50 Pomoći iz državnog proračuna  - materijalni rashodi a povećanje je na  plinu, liječnički pregledi, osiguranju imovine, izdatcima za program Riznica.

Aktivnost A1054 03 Ostali stvarni troškovi OŠ (predvidivi i nepredvidivi) povećanje od 500,00 eura 
- Izvor financiranja 50 Pomoći iz državnog proračuna  - ostali stvarni troškovi (predvidivi i nepredvidivi) – materijalni rashodi 

Kapitalni projekt K01 Izgradnja, rekonstrukcija, adaptacija i opremanje objekata OŠ povećanje u iznosu od 200,00 eura
- Izvor financiranja 50 Pomoći iz državnog proračuna  - rashodi za nabavu proizvedene dugotrajne imovine 

U sklopu redovnog programa obrazovanja u predloženi financijski plan uključeni su troškovi plaća i materijalnih prava svih zaposlenika, redovni režijski troškovi, potreban materijal za nastavni proces i redovno održavanje škole, troškovi službenih putovanja koje su pravo i obveza svakog nastavnika, troškovi školskih sportskih natjecanja, troškovi voća te mlijeka i mliječnih proizvoda za učenike u sklopu Sheme školskog voća i povrća te mlijeka i mliječnih proizvoda,  Mednog dana i svi ostali potrebni troškovi vezani uz aktivnosti u godišnjem planu i programu škole.   

Planirani rashodi za nabavu nefinancijske imovine odnose se na nabavu obveznih udžbenika učenicima i opremanje knjižnice lektirnom građom i opreme koja je potrebna redovnom poslovanju škole. 

Cilj projekta Pomoćnik u nastavi 8.: „Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim i srednjoškolskim odgojno-obrazovnim ustanovama“ je povećati socijalnu uključenost i integraciju učenika s teškoćama u razvoju u odgojno-obrazovnim ustanovama na način da im se pruži potpora u usvajanju sadržaja nastavnog plana i programa škole koju pohađaju.

Glavni ciljevi projekata Prehranu učenika u osnovnim školama u Hrvatskoj su osiguravanje pristupa zdravim, nutritivno uravnoteženim obrocima za svu djecu te poticanje usvajanja pravilnih prehrambenih navika radi poboljšanja cjelokupnog zdravlja. Osmi glavnog cilja tu su i poboljšanje nutritivnog statusa osiguravanje obroka koji su u skladu s Nacionalnim smjernicama za prehranu učenika u osnovnim školama, koje propisuju normative za unos hranjivih tvari, suzbijanje siromaštva i socijalne isključenosti pružanje besplatnih obroka djeci u riziku od siromaštva kako bi se osiguralo da svako dijete ima barem jedan kvalitetan obrok dnevno, čime se smanjuje socijalna nejednakost, edukacija o zdravoj prehrani kroz radionice, edukativne materijale i praktične aktivnosti (npr. pripremanje zdravih obroka) podići svijest učenika, roditelja i nastavnika o važnosti pravilnog izbora namirnica i utjecaja prehrane na zdravlje, rast i razvoj, Formiranje dugoročnih zdravih navika poticanje učenika na povećanje unosa svježeg voća, povrća, mlijeka i mliječnih proizvoda te smanjenje konzumacije hrane bogate mastima, šećerima i soli, čime se preventivno djeluje na bolesti povezane s prehranom u kasnijoj dobi, Poboljšanje koncentracije i uspjeha u školi dokazano je da pravilna prehrana poboljšava kognitivne funkcije i koncentraciju, što izravno utječe na bolji školski uspjeh učenika te Razvoj svijesti o održivosti neki projekti, imaju za cilj i educiranje o održivosti i odgovornoj potrošnji hrane. Sveobuhvatni cilj je stvoriti okruženje u kojem djeca razvijaju pozitivan odnos prema hrani i usvajaju navike koje će im koristiti tijekom cijelog života. Projekt se financira iz Državnog proračuna.

Cilj projekta shema školskog voća i povrća te mlijeka i mliječnih proizvoda, odnosno dodjela besplatnih obroka voća i povrća te mlijeka i mliječnih proizvoda,  učenicima je povećanje unosa svježeg voća i povrća i mlijeka te smanjenja unosa hrane s visokim sadržajem masti, šećera i soli u svakodnevnoj prehrani učenika, podizanje razine znanja o važnosti zdrave prehrane i nutritivnim vrijednostima svježeg voća i povrća i mlijeka te edukacija učenika u cilju smanjenja otpada od hrane.

Od 2019. škola sudjeluje u projektu Školskog mednog dana. Svrha Programa školskog mednog dana je educiranje djece i njihovih roditelja o važnosti konzumiranja meda kao i uključivanja meda u prehranu, a slijedom čega će se osigurati stvaranje boljih uvjeta za pozicioniranje meda hrvatskih pčelinjaka na tržištu. Potreba za Programom školskog mednog dana proizlazi također iz činjenice da je u ranoj razvojnoj fazi djece moguće oblikovati prehrambene navike djece s ciljem trajnog povećanja udjela meda u njihovoj prehrani. Program školskog mednog dana provodi se na čitavom teritoriju Republike Hrvatske u prvim razredima osnovnih škola. Sredstva za provedbu projekta osigurana su iz sredstava Ministarstva poljoprivrede.
Temeljem Odluke o kriterijima i načinu dodjele sredstava radi opskrbe školskih ustanova i skloništa za žene žrtve nasilja Ministarstva rada, mirovinskog sustava, obitelji i socijalne politike od 2023. godine  financira  nabavku higijenskih potrepština za djevojčice od 5. do 8. razreda osnovnih škola. Nakon primljenih sredstava škola provodi nabavu higijenskih potrepština te ih dijeli učenicama od 5. do 8. razreda.

Donacije obuhvaćaju financiranje troškova odlaska nastavnika na ekskurzije učenika, financiranje školskih sportskih natjecanja i donaciju dugotrajne imovine. 
Prihodi od prodaje ili zamjene nefinancijske imovine i naknade s naslova osiguranja - odnose se na materijalne rashode tj. rashode za usluge tekućeg i investicijskog održavanja građevinskih objekata te postrojenja i opreme temeljem isplata šteta od osiguranja.

Vlastiti prihodi, odnosi se na financiranje troškova koji nisu financirani iz drugog izvora a koji su nužni za održavanje redovnog poslovanja škole i provođenje aktivnosti iz godišnjeg plana i programa Škole. Škola ostvaruje vlastite prihode od zakupa i najma prostora škole te najma školske sportske dvorane.



IZVJEŠTAJI O POSTIGNUTIM CILJEVIMA I REZULTATIMA PROGRAMA TEMELJENIM NA POKAZATELJIMA USPJEŠNOSTI IZ NADLEŽNOSTI  PRORAČUNSKOG KORISNIKA U PRETHODNOJ GODINI
Škola ukazuje mogućnost za nabavu robe, usluga ili radova koje su nastavnicima i stručnim suradnicima potrebne radi obavljanja posla i/ili poboljšanja uvjeta na radnome mjestu i u skladu s tim se izrađuje financijski plan za slijedeću godinu. Pokazatelj učinka br. 1 je postotni broj realiziranih zahtjeva za nabavom roba, usluga ili radova potrebnih za nastavni proces u odnosu na broj traženih. Ciljana vrijednost je 90% koja je i ostvarena, a time smo dokazali da je financijski plan usklađen sa potrebama i ciljevima Škole.
	Broj zahtjeva za nabavom
	Broj realiziranih zahtjeva
	Indeks

	10
	10
	100%



Ulaganjem u opremu za nastavni proces postižu se bolji rezultati i veće zadovoljstvo i motiviranost učenika i nastavnika na rad u suvremeno opremljenom prostoru za učenje.  Pokazatelj učinka br. 2 je povećanje opremljenosti učionica radi podizanja kvalitete nastavnog procesa.  Ciljana vrijednost je nastavak ulaganja u opremu sukladno Državnom pedagoškom standardu osnovnoškolskog sustava odgoja i obrazovanja, što je u 2025.g. i ostvareno.

	Oprema
	2024.
	2025.

	Ulaganja u opremu
	31.666,65
	44.526,08



Stručno usavršavanje nastavnika je pravo i radna obveza kako bi mogao učinkovito i visokokvalitetno obavljati odgojno-obrazovnu djelatnost. Pokazatelj učinka br. 3 je postotni udio broja nastavnika kojima je u kalendarskoj godini financiran odlazak na stručno usavršavanje u odnosu na ukupan broj zahtjeva nastavnika za odlazak na stručno usavršavanje. U ekonomskoj situaciji u kojoj se nalazimo, smatramo da je realna ciljana vrijednost 90%. Rezultat je 100% čime je ostvarena ciljana vrijednost. 

	Broj zahtjeva nastavnika za odlaskom na stručno usavršavanje
	Broj realiziranih zahtjeva nastavnika za odlaskom na stručno usavršavanje
	
Indeks

	55
	55
	100%



[bookmark: _GoBack]U proteklom razdoblju redovita nastava odvijala se sukladno važećim nastavnim planovima i programima. Naglasak je bio na razvijanju socijalnih, emocionalnih i komunikacijskih vještina učenika te na poticanju njihove samostalnosti i odgovornosti u  učenju. Ostvareni su zapaženi rezultati na školskim, županijskim i državnim natjecanjima. 




								Ravnatelj: 

								Mato Bošković, prof.


